запълване. Може да се използва също за десенсибилизация на корена, за запечатване на дентина преди циментиране при възстановяване на зъб с амалгама, като защитно покритие за глас-йономерни възстановителни материали или за свързване на материали, запечатващи вдлъбнатини и фисури.
 3006 40 00
 Класирането се определя от общо правило 1, общо правило 3, буква а) и общо правило 6 за тълкуване на Комбинираната номенклатура, забележка 4, буква е) към глава 30, както и от текста на кодове по КН 3006 и 3006 40 00.
 Предвид обективните характеристики на продукта, а именно наличието на етанол и вода, той е по-скоро течност, отколкото традиционен пълнител, и може лесно да прониква в зъба.
 Въпреки че продуктът прилича на лепило, той се използва като първоначално покритие на зъби, което подготвя дентина на повърхността за свързване с материала за запълване. Продуктът остава върху повърхността на зъба по време и след лечението и става неразделна част от запълващия материал.
 Класирането в позиция 3506 като лепило се изключва, тъй като позиция 3006 дава по-конкретно описание. Освен това някои от предвидените видове употреба (десенсибилизация на корена, запечатване на дентина и употреба като защитно покритие) не са типични за лепилата.
 Поради това продуктът трябва да бъде класиран в код по КН 3006 40 00 като зъболекарски цименти и други материали за запълване на зъби.
 